b'\n_START_ARTICLE_\nTiit-Rein Viitso\n_START_PARAGRAPH_\nTiit-Rein Viitso (s. 4. maaliskuuta 1938) on virolainen it\xc3\xa4merensuomalaisten kielten tuntija ja Tarton yliopiston emeritusprofessori. H\xc3\xa4n on v\xc3\xa4itellyt vuonna 1982 tohtoriksi aiheenaan it\xc3\xa4merensuomalaisten kielten fonologisia kysymyksi\xc3\xa4. H\xc3\xa4nen v\xc3\xa4it\xc3\xb6skirjansa nimi on L\xc3\xa4\xc3\xa4nemeresoome keelte fonoloogilise ehituse ja selle ajaloo p\xc3\xb5hiprobleemid. Viitso on tehnyt my\xc3\xb6s pitk\xc3\xa4n uran Eesti Keele Instituutissa. H\xc3\xa4n on julkaissut paljon ja h\xc3\xa4net on palkittu muun muassa Valkoisen t\xc3\xa4hden ritarikunnan V luokan ansiomerkein vuonna 2001 sek\xc3\xa4 Viron tiedeakatemian Paul Ariste-mitalein vuonna 2005. Vuodesta 2007 h\xc3\xa4n on toiminut Linguistica Uralican p\xc3\xa4\xc3\xa4toimittajana.'